CELEX: C2007/155/18
Language: et
Date: 2007-07-07 00:00:00
Title: Kohtuasi C-196/07: 11. aprillil 2007 esitatud hagi — Euroopa Ühenduste Komisjon versus Hispaania Kuningriik

7.7.2007   
            
            
               ET
            
            
               Euroopa Liidu Teataja
            
            
               C 155/10
            
         11. aprillil 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-196/07)
   (2007/C 155/18)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: V. Di Bucci ja E. Gippini Fournier)
   
      Kostja: Hispaania Kuningriik
   Hageja(te) nõuded
   
               —
            
            
               Tuvastada, et kuna Hispaania Kuningriik ei tühistanud viivitamatult mitut tingimust, mis kehtestati Comisión Nacional de la Energía (riiklik energiakomitee, CNE) otsusega (1.-6., 8. ja 17. tingimus) ja mis kuulutati ühenduse õigusega vastuolus olevaks komisjoni 26. septembri 2006. aasta otsuse (juhtum COMP/M.4197 -E.ON/Endesa — K(2006)4279 lõplik) artiklis 1, ja kuna Hispaania Kuningriik ei tühistanud hiljemalt 19. jaanuariks 2007 mitut tingimust, mis kehtestati ministri otsusega (1., 10., 11. ja 15. muudetud tingimus) ja mis kuulutati ühenduse õigusega vastuolus olevaks komisjoni 20. detsembri 2006. aasta otsuse (juhtum COMP/M.4197 — E.ON/Endesa — K(2006)7039 lõplik) artiklis 1, siis on Hispaania Kuningriik rikkunud mõlema otsuse artiklites 2 talle pandud kohustusi;
            
         
               —
            
            
               mõista kohtukulud välja Hispaania Kuningriik.
            
         Väited ja peamised argumendid
   Hispaania ametiasutused ei tühistanud mitut tingimust, mis kehtestati CNE otsusega (1.-6., 8. ja 17. tingimus) ja mis kuulutati ühenduse õigusega vastuolus olevaks komisjoni 26. septembri 2006. aasta esimese otsuse artikliga 1, ega tühistanud ministri otsusega kehtestatud muudetud tingimusi (1., 10., 11. ja 15. muudetud tingimus), mis kuulutati ühenduse õigusega vastuolus olevaks komisjoni 20. detsembri 2006. aasta teise otsuse artikliga 1.
   Esimese otsusega kohustatakse Hispaania Kuningriigil „viivitamatult” tühistada asjaomased tingimused. Põhjendatud otsuse täitmiseks komisjoni määratud tähtaja lõppedes oli kulunud peaaegu kuus kuud esimese otsuse teatavaks tegemisest, nii et on ilmne, et Hispaania Kuningriik ei ole „viivitamatult” täitnud artiklis 2 kehtestatud tingimust.
   Komisjoni teise otsuse täitmiseks kehtestatud tähtaeg 19. jaanuari 2007 lõppes ilma, et Hispaania Kuningriik oleks tühistanud selles otsuses ühenduse õigusega vastuolus olevaks kuulutatud tingimusi.
   Sellest tuleneb, et Hispaania Kuningriik rikkus vastavalt komisjoni esimese otsuse artiklit 2 ja komisjoni teise otsuse artiklit 2.